સીબીએસઇના નીટ ડાયરેક્ટરના જણાવ્યા અનુસાર ઉમેદવારો વેબસાઇટ www.cbseneet.nic.inના માધ્યમ દ્વારા ઓનલાઇન અરજી કરી શકે છે. મેડિકલ કાઉન્સિલ ઓફ ઇન્ડિયા અને ડેન્ટલ કાઉન્સિલ ઓફ ઇન્ડિયાની મંજૂરીથી દેશભરમાં ચાલી રહેલ મેડિકલ અને ડેન્ટલ કોલેજોના એમબીબીએસ અને બીડીએસ અભ્યાસક્રમમાંં પ્રવેશ આ પરીક્ષાના પરિણામના આધારે આપવામાં આવે છે. ભારતીય નાગરિકો ઉપરાંત એનઆરઆઇ, ઓવરસીઝ સિટીઝન ઓફ ઇન્ડિયા, પર્સન ઓફ ઇન્ડિયન ઓરિજિન અને વિદેશી નાગરિકો પણ આ પરીક્ષા આપી શકે છે. આ તમામ ઉમેદવારો ૧પ ટકા ઓલ ઇન્ડિયા ક્વોટા માટે પાત્ર બનશે.